SPRÁVA ZO ZAHRANIČNEJ PRACOVNEJ CESTY
Č.169/2014

1.  Účastník ZPC:
Katarína Šimková, Mgr., Národné kontaktné body, CVTI SR Lamačská cesta 8/A, 811 04 Bratislava, Administrátorka pre Horizont 2020, AJ
2.  Zahraničná pracovná cesta:
Česká republika, Praha, vykonaná v dňoch 13.08.-15.08.2014 (13.08.-17.08. s prerušením), Technologické centrum AV ČR Praha, Ve Struhách 27,160 00 Praha 6 – Bubeneč, stáž, spôsob financovania - z rozpočtu CVTI SR.
3.  Rámcový program pobytu:
13.08.2014 Príchod do Prahy
15.-18.08.2014 Prerušenie pracovnej cesty
14.08.2014, 9:15-13:00, TC AV ČR, Aktivity TC
15.08.2014, 9:15-14:00, TC AV ČR, eCorda
4.  Stručný priebeh rokovaní, resp.  študijného pobytu:
Služobná cesta mala charakter krátkodobej stáže na pracovisku TC AV ČR, ktoré je poverené vykonávaním rovnakej činnosti, akou je poverené oddelenie Národné kontaktné body pre H2020. Pracovný program bol plánovaný a vyčerpaný. Plánované sedenia boli zamerané na prezentáciu činnosť a projektov TC v jednotlivých oblastiach, ako aj činnosti pre podporu programu Horizont 2020. V rámci mojej pôsobnosti som sa zúčastnila nasledovných aktivít:
Ing. Naďa Koníčková, zástupca riaditeľa TC AV ČR a vedúca oddelenia NICER, národný koordinátor NCP, NCP pre oblasť Potravinová bezpečnosť a udržateľné poľnohospodárstvo a rozširovanie účasti,
Ing. Daniel Frank, oddelenie informácií pre výskum. V projektu NICER a v ďalších projektoch vykonáva hlavne monitoring a analýzy dopadu účasti ČR v rámcových programoch EU. 
Mgr. Petra Perutková M.E.S.., zástupkyňa vedúcej oddelenia NICER, NCP pre akcie Márie Curie - Skłodowskej (MSCA) a granty Európskej výskumnej rady (ERC)

Agenda: 14.08.2014:
•	Úvod a prezentácia aktivít a činností jednotlivý oddelení Technologického centra s Naďou Koníčkovou. Súčasťou prezentácie bol popis štruktúry centra, jednotlivých úsekov a predstavenie ich činnosti, predstavenie jednotlivých projektov, náplne práce celej  kancelárie NICER ako aj aktivít na  podpora českého výskumu a inovácií, 
•	Cieľom prezentácie bol popis výmeny skúseností a informácií z práce TC, systému poskytovania poradenstva pri určovaní vhodných výziev a pri tvorbe projektového návrhu, metód šírenia informácií, oslovovania a určovania vhodných klientov, možností spolupráce pri popularizačných aktivitách ako informačné dni a brokerage eventy, fungovania web stránky ako aj publikačnej činnosti TC,
•	Účasť na stretnutí s Ondřejom Danielom – výmena skúseností z práce NCP ako poskytovanie poradenstva pri určovaní vhodných výziev a pri tvorbe projektového návrhu, najlepšie metódy šírenia informácií, určovanie vhodných klientov, možnosť spolupráce pri ďalších aktivitách ako informačné dni, nakontaktovať sa a dohodnúť spoločný postup pre priority na roky 2016/2017 podľa priorít SR a ČR, fungovanie web stránky. Získanie všeobecného prehľadu v tejto oblasti a aktivít, ktoré TC ČR vyvíja v tejto oblasti.
15.08.2014:
•	Stretnutie s Danielom Frankom s cieľom získania informácií o tvorbe monitoringu a analýz prostredníctvom európskej databázy eCorda. Prestavenie aktivít s využitím analýz z eCordy, taktiež predstavenie časopisov, ktoré poskytujú komparatívne informácie o stave vedy a výskumu v ČR a iných štátoch EÚ. Prezentácia databázy eCorda a praktické ukážky výstupov pre interného aj externého klienta. 
•	Zhodnotenie stáže p. Perutkovou s cieľom získania spätnej väzby od účastníkov z CVTI SR. Následná diskusia k vzájomnej spolupráci oboch inštitúcii, podnety pre budúce stáže ako aj návrh spoločných aktivít medzi CVTI a TC. 

Záverom konštatujem, že činnosť podporných štruktúr TC AV ČR je zabezpečovaná obdobným spôsobom ako činnosti na CVTI SR. TC je väčším centrom ako je CVTI SR a má dlhšiu históriu práce, čo zodpovedá veľkosti centra aj personálnemu obsadeniu. Aktivity centra sú rozsiahlejšie a majú vytvorené ďalšie podporné štruktúry, ktoré zabezpečujú šírenie informácií hlavne v regiónoch.    
5.  Odporúčané závery:
Vytvoriť podmienky na intenzívnejšiu spoluprácu, čo do účasti na spoločných podujatiach, ako aj synergiu pri presadzovaní spoločných záujmov SR a ČR na programových výboroch vzájomnou podporou. 
6.   Prehľad prinesenej dokumentácie a miesto jej uloženia
Informačné materiály k Horizontu 2020 ako aj iné informačné materiály od TC AV ČR, uložené v kancelárii NCP H2020.
7.   Osobitne vyhodnotený očakávaný prínos ZPC
Nadviazanie osobných kontaktov s českým kolegom z oddelenia informácií pre výskum, ktorý pracuje z dátami v eCorde a ďalšími relevantnými pracovníkmi centra, výmena osvedčených postupov.
8.    Spôsob zverejnenia výsledkov ZPC, prenos získaných informácií
podľa charakteru a potreby 
Súhlasím so zverejnením správy na internete

Správu vypracoval: Mgr. Katarína Šimková		                  ......................................
Dátum: 20.08.2014
								
Správu schválil:  prof. RNDr. Ján TURŇA, CSc., generálny riaditeľ  ......................................